Мэтай візіту будзе знаёмства беларускіх удзельнікаў і ўдзельніц з досведам няўрадавага сектару ў Польшчы ў дыялогу з уладамі і актывізацыі мясцовых жыхароў да супольных дзеянняў на лакальным узроўні. Беларусы возьмуць удзел у майстар-класах польскіх экспертаў на тэму дыялогу з уладамі ды сацыяльнай анімацыі, сустрэнуцца з прадстаўнікамі мясцовых органаў улады і няўрадавых арганізацый у Польшчы, паўдзельнічаюць у грамадскіх акцыях, якія будуць ладзіць польскія НДА.